Predkladacia správa

Informácia o výsledkoch analýzy funkcie policajného špecialistu pre prácu s rómskymi komunitami sa na rokovanie vlády Slovenskej republiky predkladá v súlade z bodom C.6. uznesenia vlády Slovenskej republiky č. 278 z 23. apríla 2003 k vyhodnoteniu Priorít vlády Slovenskej republiky vo vzťahu k rómskym komunitám za rok 2002 a Stratégie vlády Slovenskej republiky na riešenie problémov rómskej komunity za rok 2001 a základné tézy koncepcie politiky vlády Slovenskej republiky v integrácii rómskych komunít, z ktorého vyplynula úloha pre ministra vnútra Slovenskej republiky  vypracovať analytický materiál o funkcii policajného špecialistu pre prácu s rómskymi komunitami a informovať o výsledkoch vládu.
Cieľom predkladanej informácie je informovať vládu Slovenskej republiky o zámere Ministerstva vnútra Slovenskej republiky zriadiť funkciu policajných špecialistov pre prácu s rómskymi komunitami v časovom období rokov 2004 až 2007.
Predložený materiál nemá ekonomický, finančný a ani environmentálny vplyv a ani vplyv na zamestnanosť.